Document ID: 32004R2070

KOMISIJAS REGULA (EK) Nr. 2070/2004
(2004. gada 1. decembris),
ar ko atļauj Indijas izcelsmes tekstilizstrādājumu un apģērbu daudzuma limitu pārcelšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm (1), un jo īpaši tās 7. pantu,
tā kā:
(1)
Eiropas Kopienas un Indijas Republikas Saprašanās memorands par tirgus pieejamības režīmu tekstilizstrādājumiem, kas parafēts 1994. gada 31. decembrī (2), paredz, ka Indijai labvēlīgi izskata dažus tās izteiktos “ārkārtēja elastīguma” lūgumus.
(2)
Indijas Republika 2004. gada 13. oktobrī ir pieprasījusi pārcēlumus starp kategorijām.
(3)
Indijas Republikas pieprasītie pārcēlumi atbilst elastīguma noteikumiem, kas minēti Regulas (EEK) Nr. 3030/93 7. pantā un izklāstīti tās VIII pielikuma 9. slejā.
(4)
Ir lietderīgi pieņemt šo lūgumu.
(5)
Šai regulai jāstājas spēkā nākamajā dienā pēc tās publicēšanas, lai uzņēmēji pēc iespējas ātrāk varētu izmantot tās sniegtās priekšrocības.
(6)
Šajā regulā paredzētie pasākumi ir saskaņā ar atzinumu, ko sniegusi Tekstilpreču komiteja, kas minēta Regulas (EEK) Nr. 3030/93 17. pantā,
IR PIEŅĒMUSI ŠO REGULU.
1. pants
Saskaņā ar pielikumu ir atļauta to tekstilpreču daudzuma limitu pārcelšana, kuru izcelsme ir Indijas Republikā, attiecībā uz 2004. kvotu gadu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 1. decembrī

Labels: 3
18
1